Worcester F 80 Distinctiones

138 Ministrorum Christi

Ministrorum Christi consideranda sunt merita imitanda, et primia appetenda merita consistunt in accione graciosa. Prima vero in visione gloriosa merita. Nempe distinguntur penes officia in domo.

¶ Quorum primi sunt ianitores indignos arcentes, et dignos admittentes. Isti sunt viri disciplinati, portas sensuum ne peccata intrent, [2] Paral. 35[:15]: *Janitores per portas singulas observabant.* Psal.[[1]](#footnote-1) [100:6]: *Ambulans in via immaculata, hic mihi ministrabat*. Sed, heu, quia mors intrauit per fenestras. Nam ira per tactum, gula per[[2]](#footnote-2) gustum, superbia per olfactum. Nam superbi magna sensiunt de se, inuidia per visum.

¶ Alii sunt dispensatores bona Domini sub claue. Cutodientes pro loco et tempore distribuentes sacramenta ecclesie. Dispensantes, [1] Cor. 4[:1-2]: *Sic nos existimet homo ut ministros Christi,*  vsque *inveniatur*. Psal. [102:20-21]: *Benedicite Domino, omnes angeli ejus, ministri ejus*. Angeli sunt prelati qui si mali sunt, sequitur quod diaboli sunt.

¶ Alii sunt coci cibaria preparantes. Hii sunt predicatores reficientes inuitantes ad conuiuium, Act. 6[:4]: *Nos vero* *orationi,[[3]](#footnote-3) et ministerio verbi* *instantes erimus*. [2] Tim. 4[:5]: *Ministerium tuum imple*.

¶ Alii sunt mense ministrantes. Hii sunt sacerdotes et clerici, Ezech. 44[:15-16]: *Sacerdotes et Levitæ, accedent ad mensam meam, ut ministrent mihi*. Sed, heu, quia Gen. 40[:1-3] dicitur quod ministri *regis,* scilicet, *pincerna et pistor*, peccauerunt *domino suo* et missi sunt *in carcerem*.

¶ Alii sunt modulatores musisis, psallentes. Hii sunt diuinis laudibus in ecclesia persistentes, [2] Paral. 9[:11]. Hii sunt principes cantorum qui in Exodis [32:1-20] morabantur.

¶ Sexti sunt elemosinarii qui curam pauperum agunt, Rom. 15[:25], dixit Paulus, *Nunc proficiscar in Jerusalem ministrare sanctis*.

¶ Septimum sunt cubicularii parantes domino hospicium virtutum, [2] Pet. 1[:5]: *Ministrate in fide vestra virtutem,* etc.

¶ Premia ministrorum sunt appetenda, que tria erunt in futuro. Primo honor quo ad locum. Nam honor est seruo quando vocatur[[4]](#footnote-4) ad mensam et ad talamum regis, Ioan. 12[:26]: Qui *mihi ministrat*, seruiendo, *me sequatur*, imitando, *et ubi ego sum*, scilicet, in celo, *illic et minister* *meus erit*. Secundo, erit honor quo ad obsequium. Hono-

/fol. 262rb/

rificum erit seruo si filius regis sibi ministraret, Luc. 12[:37]: *Præcinget se, et faciet illos discumbere, et transiens ministrabit illis*. Ideo Ioan. 12[:26]: *Si quis mihi ministraverit, honorificabit* *eum* *Pater meus*.

¶ Tercio,[[5]](#footnote-5) quo ad cibum, Num. 18[:31]: *Comedetis* primicias. etc.

1. Psal. ] Lambeth *om*. F 80. [↑](#footnote-ref-1)
2. per ] Lambeth, F 128 *om*. F 80. [↑](#footnote-ref-2)
3. orationi ] Lambeth, F 128 *om.* F 80. [↑](#footnote-ref-3)
4. quando vocatur ] *add*. quando vocatur F 80. [↑](#footnote-ref-4)
5. Tercio ] Lambeth, F 128 *corr*. Secundo F 80. [↑](#footnote-ref-5)